CELEX: 42021D2295
Language: sl
Date: 2021-12-21 00:00:00
Title: Sklep (EU) 2021/2295 predstavnikov vlad držav članic z dne 21. decembra 2021 o imenovanju sodnikov Splošnega sodišča

22.12.2021   
               
               
                  SL
               
               
                  Uradni list Evropske unije
               
               
                  L 458/519
               
            
         SKLEP (EU) 2021/2295 PREDSTAVNIKOV VLAD DRŽAV ČLANIC
         z dne 21. decembra 2021
         o imenovanju sodnikov Splošnega sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 Pogodbe,
         ob upoštevanju Pogodbe o delovanju Evropske unije ter zlasti členov 254 in 255 Pogodbe,
         ob upoštevanju naslednjega:
         
                     (1)
                  
                  
                     Mandati šestindvajsetih sodnikov Splošnega sodišča se iztečejo 31. avgusta 2022. Zato bi bilo treba opraviti imenovanja na ta mesta za obdobje od 1. septembra 2022 do 31. avgusta 2028.
                  
               
                     (2)
                  
                  
                     Predlagano je bilo, da se podaljšajo mandati sodnikov Splošnega sodišča Laurija MADISEJA, Ika NÕMMA, Anne MARCOULLI, Savvasa S. PAPASAVVASA, Tuule PYNNÄ in Heikkija KANNINENA.
                  
               
                     (3)
                  
                  
                     Med drugim je v členu 48 Protokola (št. 3) o Statutu Sodišča Evropske unije, kakor je bil spremenjen z Uredbo (EU, Euratom) 2015/2422 Evropskega parlamenta in Sveta (1), določeno, da ima Splošno sodišče od 1. septembra 2019 dva sodnika na državo članico. Člen 2, točka (c), navedene uredbe določa, da se mandat petih od devetih dodatnih sodnikov, ki so imenovani s 1. septembrom 2019, izteče 31. avgusta 2025.
                  
               
                     (4)
                  
                  
                     Za mesto dodatnega sodnika Splošnega sodišča je bil predlagan Damjan KUKOVEC.
                  
               
                     (5)
                  
                  
                     Poleg tega bi bilo treba v skladu s členom 7 Protokola št. 3 o Statutu Sodišča Evropske unije in zaradi imenovanja Anthonyja COLLINSA za generalnega pravobranilca Sodišča za preostanek njegovega mandata na Splošnem sodišču, to je do 31. avgusta 2025, imenovati sodnika Splošnega sodišča.
                  
               
                     (6)
                  
                  
                     Za prosto mesto je bila predlagana Suzanne KINGSTON.
                  
               
                     (7)
                  
                  
                     V skladu s členom 7 Protokola št. 3 o Statutu Sodišča Evropske unije in zaradi imenovanja Dimitriosa GRATSIASA za sodnika Sodišča bi bilo treba za preostanek njegovega mandata na Splošnem sodišču, to je do 31. avgusta 2022, imenovati sodnika Splošnega sodišča.
                  
               
                     (8)
                  
                  
                     Za prosto mesto je bil predlagan Ioannis DIMITRAKOPOULOS.
                  
               
                     (9)
                  
                  
                     Odbor, ustanovljen na podlagi člena 255 Pogodbe o delovanju Evropske unije, je dal pozitivno mnenje o ustreznosti navedenih kandidatov za opravljanje nalog sodnika Splošnega sodišča –
                  
               SPREJELI NASLEDNJI SKLEP:
         
            Člen 1
            Za obdobje od 1. septembra 2022 do 31. avgusta 2028 se za sodnike Splošnega sodišča imenujejo:
            
                        —
                     
                     
                        Lauri MADISE,
                     
                  
                        —
                     
                     
                        Iko NÕMM,
                     
                  
                        —
                     
                     
                        Anna MARCOULLI,
                     
                  
                        —
                     
                     
                        Savvas S. PAPASAVVAS,
                     
                  
                        —
                     
                     
                        Tuula PYNNÄ in
                     
                  
                        —
                     
                     
                        Heikki KANNINEN.
                     
                  
         
            Člen 2
            Za sodnika Splošnega sodišča se za obdobje od začetka veljavnosti tega sklepa do 31. avgusta 2025 imenujeta:
            
                        —
                     
                     
                        Damjan KUKOVEC in
                     
                  
                        —
                     
                     
                        Suzanne KINGSTON.
                     
                  
         
            Člen 3
            Ioannis DIMITRAKOPOULOS je imenovan za sodnika Splošnega sodišča za obdobje od začetka veljavnosti tega sklepa do 31. avgusta 2022.
         
         
            Člen 4
            Ta sklep začne veljati na dan objave v Uradnem listu Evropske unije.
         
         
            V Bruslju, 21. decembra 2021
            
               
                  Predsednik
               
               I. JARC
            
         
         
            (1)  Uredba (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (UL L 341, 24.12.2015, str. 14).